|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  БАШКАРМА КОМИТЕТЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 141 | | КАРАР  8 июль 2019 ел | |

|  |
| --- |
| Түбән Кама шәһәре Төзелеш мәйданчыклары территорияләре  ихтыяҗларына туры килә торган коймаларга таләпләрне  раслау турында |

Түбән Кама шәһәр Советының 2013 елның 30 гыйнварындагы 48-нче карары белән расланган Татарстан Республикасы Түбән Кама муниципаль районы Түбән Кама шәһәре муниципаль берәмлеге территориясенең тышкы төзекләндерү һәм санитар карап тоту кагыйдәләренең 4.11.2 пункты нигезендә, карар бирәм:

1. Әлеге карар нигезендә Түбән Кама шәһәренең төзелеш мәйданчыклары территорияләренең типик киртәләренә карата таләпләрне расларга.

2. Түбән Кама муниципаль районы Башкарма комитетының Административ-техник инспекциясе һәм административ хокук бозу турында беркетмә төзүгә вәкаләтле башка вазифаи затларына Түбән Кама шәһәренең төзелеш мәйданчыклары территорияләренең әлеге карарның 1-нче пункты таләпләренә туры килүен тикшереп торуны тәкъдим итәргә.

Җитәкчесе Д.И. Баландин

Татарстан Республикасы

Түбән Кама шәһәре Башкарма комитетының

2019 елның 8-нче июль

141-нче карары белән расланган

кушымта

Түбән Кама шәһәре

Төзелеш мәйданчыклары территорияләре

ихтыяҗларына туры килә торган коймаларга таләпләр

1. Саклагыч коймалар тоташ булырга тиеш.

2. Төзелеш мәйданчыклары территориясе саклагыч коймаларының биеклеге 2 метр булырга тиеш.

3. Коймаларда җыю-сүтү элементлары, ялгагычлар һәм ныгыткыч детальләр булырга тиеш.

4. Коймалар материалы– яшел яки коңгырт төстәге металл профлист.

5. Койма элементлары геометрик үлчәмнәренең техник тайпылыш чиге ГОСТ 21779 «Технологик тайпылышлар чиге» стандарты буенча 6 нчы класстан да түбәнрәк булмаска тиеш.

6. Коймаларны монтажлау өчен кулланыла торган материаллар тиешле стандартлар яки техник шартлар таләпләренә җавап бирергә тиеш.

7. Коймаларда төзелеш һәм башка машиналар, кешеләр керү-чыгу өчен ишекләр каралган булырга тиеш.

8. Кешеләр күпләп йөри торган урыннарга (урам буенда, юл йөрү юллары, чыгу урыннары) тоташкан коймалар тоташ саклагыч козыреклар, тротуар, култыксалар белән җиһазландырылырга тиеш.

9. Козыреклар һәм тротуарлар турыпочмаклы формалы аерым панельләр рәвешендә булырга тиеш. Козыреклар һәм тротуарлар озынлыгы койма панельләре озынлыгы белән тигез булырга тиеш.

10. Саклагыч козырек почмагы горизонт буенча 20 градус булырга, койманың өске ягында урнаштырылырга, тротуар яки машиналар йөрү өлешендә булырга тиеш.

11. Козырек панельләре тротуарны капларга һәм ян-яктан (транспорт хәрәкәте ягыннан) 50-100 мм чыгып торырга тиеш.

12. Козырек панельләре конструкцияләре файдалану чорында алар өслегеннән су агып төшәрлек итеп эшләнгән булырга тиеш.

13. Тротуар панельләре конструкциясе җәяүлеләр өчен 1,2 метрдан да ким булмаган киңлектә булырга тиеш. Тротуар җәемнәре арасы 5 мм дан артырга тиеш түгел.

14. Төзелеш мәйданчыгын урам һәм юл йөрү юлларына тоташтыру урыннарында урнашкан коймалар транспорт юнәлеше ягыннан култыксалар белән җиһазландырылырга тиеш.